9 678 предприятия работят в област Плевен - www.economynews.bg
9 678 предприятия работят в област Плевен
Начало» Регион.бг» Икономика» 9 678 предприятия работят в област Плевен
12:10 | 22.03.2019 759 коментари 0
В област Плевен за период от една година действащите предприятия са намалели с 1,2 на сто. Това показва анализ на Националния статистически институт /НСИ/, предоставен на БТА от Териториалното статистическо бюро /ТСБ/ "Северозапад" в Плевен. Според окончателни данни на статистиката реална дейност в региона през 2017 година са имали 9 678 предприятия. С най-висок относителен дял е секторът "Търговия; ремонт на автомобили и мотоциклети" - 39.8 на сто от общия брой на отчетените предприятия в НСИ. Следва секторът "Селско, горско и рибно стопанство" с дял 8.9 на сто. С близък до него дял е "Преработващата промишленост" - 8.5 на сто. После следват "Хотелиерство и ресторантьорство" - 6.2 на сто, "Професионални дейности и научни изследвания" - с 6 на сто дял и други.
Определящи за региона на Плевен са микропредприятията и малките фирми
Микропредприятията с до девет заети лица има най-голям относителен дял в икономиката на област Плевен - 91.8 на сто от общия брой. Малките фирми с наети от 10 до 49 души, са 7.1 на сто. В региона има един процент средни предприятия, за които са определени тези, в които работят от 50 до 249 души. Големите предприятия, които са ангажирали 250 и повече заети работници и служители, имат малко присъствие в региона - 0.1 на сто от всички нефинансови предприятия за областта. Общо данните на статистиците показват, че предприятията в Плевенския регион имат положителен финансов годишен резултат от 234 млн. лева. Предприятията, които са реализирали печалба, са 7344, а тези със загуба са 1 339. Нулев финансов резултат са отчели 995 предприятия.
Водещи в производството на продукцията в Плевенско са преработващата промишленост и земеделието
Реализираните нетни приходи от продажби за областта са на стойност 4 250 млн. лв., което е с 1.5 на сто повече спрямо 2016 година. Значително е увеличението в сектор "Образование" - с 57.9 на сто, следван от сектор "Строителство" - с 27.6 на сто, сектора "Транспорт, складиране и пощи" - с 13.4 на сто, и "Операции с недвижими имоти" - с 12.2 на сто.
Предприятията, извършващи стопанска дейност в област Плевен, са произвели продукция в размер на 2 844 млн. лева. Водещи в икономиката на областта са секторите "Преработваща промишленост" - 44.7 на сто от общото количество, следват "Селско, горско и рибно стопанство" - 16.2 на сто, а трети е секторът "Търговия; ремонт на автомобили и мотоциклети" - 9.6 на сто.
Повече от половината от заетите лица и действащите предприятия са в областния град
Заетите лица във всички предприятия в област Плевен са 51 907, или с 0.3 на сто по-малко в сравнение с предходната година. В микропредприятията заетите са 33.9 на сто, в малките предприятия - 25.5 на сто, в средните предприятия - 19.3 на сто, а в големите предприятия - 21.3 на сто.
Броят на активните предприятия е най-голям в община Плевен - 6 160 или 63.6 на сто от тези в региона. Следват община Червен бряг - с 742 предприятия или 7.7 на сто от всички, а най-малко са в община Пордим - 128 предприятия или 1.3 на сто от общия брой за областта.
Данните на НСИ са окончателни за 2017 година. Те обхващат всички сектори с изключение на "Финансови и застрахователни дейности", "Държавно управление", "Дейности на организации с нестопанска цел" и "Дейности на домакинствата", уточняват от ТСБ "Северозапад" - Плевен.
13:10 | 13.08.2019 | 349
06:15 | 02.08.2019 | 348
Как ще се ползват отпуските за 2010 г Как ще се преброяваме по интернет Как се определя размера за безработни Как се смята ревизия на магазин Кака да се справим с финансовата криза в българия Какао Какао борси цена Какао ембарго Какао от бразилия Какао след години Какао цена 2008 г българ Каква е вноската на здравните осигуровки Каква е възрастта за пенсиониране на жените Каква е глабата без гражданска отговорност Каква е здравната вноска за 2011